Focar de COVID-19 într-un centru rezidențial. Șase copii, depistați pozitiv cu SARS-CoV-2. Cel mai mic are 2 ani și 7 luni.
Șase beneficiari ai Centrului de Tip Rezidențial pentru Copii cu Dizabilități din Sectorul 5 au fost depistați pozitiv cu COVID. Printre cei infectați se numără și șapte salariați. Copiii sunt asimptomatici, iar cel mai mic dintre aceștia are 2 ani și 7 luni.
Șase beneficiari ai Centrului de Tip Rezidențial pentru Copii cu Dizabilități din Sectorul 5, precum și șapte salariați, au fost depistați pozitiv cu noul coronavirus. Copiii sunt asimptomatici, iar cel mai mic dintre aceștia are 2 ani și 7 luni."În urma analizelor medicale periodice efectuate pentru beneficiarii din centrele rezidențiale din subordinea DGASPC Sector 5, în data de 12.11.2020 s-au primit rezultatele din care a reieșit că un număr de 6 beneficiari ai Centrului de Tip Rezidențial pentru Copii cu Dizabilități sunt infectați cu noul coronavirus, fiind asimptomatici. Cel mai mic dintre aceștia este în vârstă de 2 ani și 7 luni. De asemenea, în urma testelor a reieșit că 7 salariați ai Centrului sunt infectați cu COVID-19", anunță Primăria Sectorului 5 al Capitalei.Piedone a închis centrul rezidențialPrimarul Cristian Popescu Piedone a dispus închiderea Centrului și izolarea unui număr de 15 salariați ai CRCD pentru o perioadă de 14 zile și izolarea beneficiarilor infectați cu noul coronavirus față de ceilalți 10 copii din cadrul centrului.Totodată, Popescu Piedone vrea promovarea unui proiect de hotărâre a Consiliului Local al Sectorului 5, prin care salariaților care sunt izolați la locul de muncă să li se acorde, de la bugetul local, un stimulent de risc."Precizăm că, de la declanșarea pandemiei și până în prezent, în Centrele Rezidențiale din subordinea DGASPC Sector 5 nu au fost identificate decât cazuri izolate de infectare cu noul coronavirus, acestea fiind gestionate conform tuturor prevederilor în vigoare referitoare la măsurile de prevenire a răspândirii infecției cu SAR-COV-2", mai arată Primăria Sectorului 5.